Avainsanat

Tiivistelmä



Avainsanat

1. Kumoamiskanne – Kannekelpoiset toimet – Kanteen kohteena olevan toimielimen toimen kumoaminen – Lausunnon antamisen raukeaminen

2. Asian käsittely tuomioistuimessa – Kannekirjelmä – Muotovaatimukset – Yhteenveto kanteen oikeudellisista perusteista – Uusien perusteiden esittäminen käsittelyn kuluessa – Vastaavat vaatimukset kanneperusteen tueksi vedottujen väitteiden osalta – Väitteet, joita ei ole esitetty kannekirjelmässä – Tutkimatta jättäminen

(Ensimmäisen oikeusasteen tuomioistuimen työjärjestyksen 44 artiklan 1 kohdan c alakohta ja 48 artiklan 2 kohta)

3. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Yleisen edun turvaaminen – Suhteellisuusperiaate – Tuomioistuinvalvonnan ulottuvuus ja rajat

(Euroopan parlamentin ja neuvoston asetuksen N:o 1049/2001 4 artiklan 1 kohdan a alakohta ja 6 artikla)

4. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Sitovat poikkeukset – Edeltävä intressivertailu, joka jää pakollisten poikkeusten ulkopuolelle

(Euroopan parlamentin ja neuvoston direktiivin 1094/2001 4 artiklan 1 kohdan a alakohta)

5. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Yleisen edun turvaaminen – Kansainväliset suhteet – Ulottuvuus – Asiakirjat, jotka koskevat kansainvälistä kauppasopimusta koskevia neuvotteluita, kuuluvat poikkeuksen soveltamisalaan

(Euroopan parlamentin ja neuvoston direktiivin 1094/2001 4 artiklan 1 kohdan a alakohdan kolmas luetelmakohta)

6. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Yleisen edun turvaaminen – Kansainväliset suhteet – Ulottuvuus – Asiakirjat, jotka koskevat unionin kannanottoja kansainvälisen väärentämisenvastaisen kauppasopimuksen neuvotteluiden yhteydessä, kuuluvat poikkeuksen soveltamisalaan

(Euroopan parlamentin ja neuvoston direktiivin 1094/2001 4 artiklan 1 kohdan a alakohdan kolmas luetelmakohta)

7. Toimielinten säädökset, päätökset ja muut toimet – Perustelut – Perusteluvelvollisuuden laajuus

(SEUT 296 artikla)

Tiivistelmä

1. Ks. tuomion teksti.

(ks. 70 ja 71 kohta)

2. Ks. tuomion teksti.

(ks. 97–100 kohta)

3. Ks. tuomion teksti.

(ks. 107–110 ja 200 kohta)

4. Ks. tuomion teksti.

(ks. 110, 131 ja 176 kohta)

5. Unionin toimielin voi laillisesti perustella tutustumispyynnön hylkäämistä koskevaa päätöstään Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen N:o 1049/2001 4 artiklan 1 kohdan a alakohdalla säilyttääkseen kansainvälisissä sopimusneuvotteluissa esitettyjen kannanottojen luottamuksellisuuden.

Mainitut neuvottelut voivat nimittäin oikeuttaa neuvotteluiden tehokkuuden varmistamiseksi tietynasteisen luottamuksellisuuden, jotta taataan neuvottelijoiden keskinäinen luottamus sekä vapaa ja tehokas näkemystenvaihto.

Aloite kansainvälisen sopimuksen tekemiseksi käytävistä neuvotteluista ja tällaisten neuvottelujen käyminen kuuluvat lähtökohtaisesti täytäntöönpanovaltaan, ja yleisön osallistuminen menettelyyn, joka liittyy kansainvälistä sopimusta koskeviin neuvotteluihin ja sopimuksen tekemiseen, on välttämättä rajoitettua, kun otetaan huomioon legitiimi intressi olla paljastamatta neuvotteluihin liittyviä strategisia seikkoja.

(ks. 118–120 kohta)

6. Unionin tai muiden kansainvälistä väärentämisenvastaista kauppasopimusta koskevien neuvottelujen osapuolten tekemien kannanottojen paljastaminen voi vahingoittaa yleistä etua, jota suojataan Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen N:o 1049/2001 4 artiklan 1 kohdan a alakohdassa.

Yhtäältä ei nimittäin voida sulkea pois, että tämä paljastaminen mahdollistaisi epäsuorasti tiedon saamisen neuvotteluiden muiden osapuolten kannanotoista. Asia voi olla täten muun muassa, kun unionin kannanotossa viitataan neuvotteluiden muun osapuolen kantaan tai kun unionin kannanoton tai siinä neuvotteluiden aikana tapahtuneen muutoksen tarkastelun avulla voidaan tehdä enemmän tai vähemmän tarkka johtopäätös neuvottelujen yhden tai useamman osapuolen kannanotosta.

Toisaalta kansainvälisissä neuvotteluissa unionin tekemät kannanotot ovat omiaan muuttumaan sen mukaan, miten nämä neuvottelut etenevät, ja sen mukaan, mistä seikoista eri osapuolet luopuvat ja mihin kompromisseihin ne neuvotteluissa päätyvät. Neuvotteluissa tehtyjen kannanottojen muotoiluun voi liittyä neuvottelijoiden, ja myös unionin itsensä, taktisia seikkoja. Tässä yhteydessä ei voida sulkea pois, että unionin neuvottelukykyä voi käytännössä haitata se, että unioni paljastaa yleisölle neuvotteluissa tekemänsä kannanotot, vaikka muiden osapuolten kannanotot pysyvät salassa..

Lisäksi kansainvälisten neuvotteluiden yhteydessä se, että yksi neuvotteluiden osapuoli paljastaa yhden tai usean neuvotteluiden muun osapuolen kannanoton, vaikka tämä tehtäisiin ensi näkemältä anonyymisti, voi olla omiaan aiheuttamaan sen neuvotteluiden osapuolen silmissä, jonka kannanotto on julkistettu, ja myös muiden, tätä paljastamista seuranneiden osapuolten silmissä vakavaa haittaa keskinäisen luottamuksen ilmapiiriin, joka on välttämätön neuvotteluiden tehokkaan etenemisen kannalta. Tältä osin se, että jokin asiakirja on teknistä yhteistyötä koskeva ehdotus, ei tee tyhjäksi sitä, että se on neuvotteluasiakirja. Keskinäisen luottamuksen ilmapiirin muodostaminen ja säilyttäminen kansainvälisissä neuvotteluissa on arkaluonteista.

Lisäksi tällainen paljastaminen on omiaan vaikuttamaan sekä komission uskottavuuteen neuvottelukumppanina muiden neuvottelun osapuolten silmissä että kaikkien neuvottelun osapuolten – ja siis unionin – suhteisiin sellaisten kolmansien maiden kanssa, jotka mahdollisesti haluavat liittyä neuvotteluihin.

(ks. 123–126, 128, 139, 145, 170, 172 ja 175 kohta)

7. Ks. tuomion teksti.

(ks. 214 kohta)